
ДО
ОБЩИНСКИ СЪВЕТ 
БУРГАС

ДОКЛАДНА ЗАПИСКА

ОТ ДИМИТЪР НИКОЛОВ -
КМЕТ НА ОБЩИНА БУРГАС

Относно:  Упълномощаване на Кмета на Община Бургас за издаване на запис на заповед в полза на Агенция за социално подпомагане чрез Дирекция „Международно сътрудничество, програми и европейска интеграция“, Управляващ орган на „Oперативна програма за храни и/или основно материално подпомагане“ по Фонда за европейско подпомагане на най-нуждаещите се лица 2014-2020, обезпечаващ авансово плащане по договор № BG05FMOP001-03.002-0154-C01, ведно с допълнително споразумение №1 към него за проект „Топъл обяд за хората в нужда от Община Бургас”


             УВАЖАЕМИ ОБЩИНСКИ СЪВЕТНИЦИ,
Община Бургас кандидатства с проект „Топъл обяд за хората в нужда от Община Бургас” по „Oперативна програма за храни и/или основно материално подпомагане“. Същият е одобрен и е подписан договор за предоставяне на безвъзмездна финансова помощ /БФП/ на 19.10.2016 година с обща стойност на проекта в размер на 73 876,00 лева. Към настоящият договор е подписано допълнително споразумение № 1 относно удължаване срока на проект до 31.12.2019 година и увеличаване на безвъзмездната финансова помощ, като общата стойност става в размер на 442 926,00 лева.
В чл. 4.3 от посочените договор и допълнително споразумение към него е предвидена възможност Община Бургас да поиска от Управляващия орган извършване на авансово плащане до 20 % от стойността на договорената безвъзмездна финансова помощ /БФП/. С оглед обема на изпълнението на проекта е оправдано Община Бургас да кандидатства за авансово финансиране на разходите по него, като размерът на авансовото плащане да бъде максимално допустимият – 20 % от БФП, представляващи 88 585,20 лева (осемдесет и осем хиляди петстотин осемдесет и пет лева и двадесет стотинки). В упоменатата клауза е посочено още, че авансовото плащане следва да бъде обезпечено със запис на заповед за стойността на аванса, в полза на Управляващия орган (Агенция за социално подпомагане, ЕИК 121015056, със седалище и адрес на управление: гр. София, п.к. 1051, ул. ”Триадица” № 2, представлявана от Дирекция „Международно сътрудничество, програми и европейска интеграция“), издаден от Кмета на Община Бургас, като представляващ партньорската организация – бенефициент. Предвид разпоредбата чл. 21, ал. 1, т. 10 от Закона за местното самоуправление и местната администрация Общински съвет – Бургас следва да вземе решение за издаване запис на заповед.
	На основание чл. 21, ал. 1, т. 10 и чл. 27, ал. 4 и 5 от Закона за местното самоуправление и местната администрация във връзка с чл. 4.3. от допълнително споразумение № 1 от 02.05.2017 г. към договор за предоставяне на безвъзмездна финансова помощ № BG05FMOP001-3.002-0154-C01 за проект „Топъл обяд за хората в нужда от Община Бургас”, сключен между Община Бургас и Агенция за социално подпомагане, предлагам, Общинският съвет да вземе следното

Р Е Ш Е Н И Е :


1.  Упълномощава  Кмета на Община Бургас Димитър Николов Николов да  подпише  запис на заповед по утвърдения  образец, в полза на Агенция за социално подпомагане чрез Дирекция „Международно сътрудничество, програми и европейска интеграция“, Управляващ орган на „Oперативна програма за храни и/или основно материално подпомагане“, в размер на 88 585,20 лева (осемдесет и осем хиляди петстотин осемдесет и пет лева и двадесет стотинки), за обезпечаване на стойността на авансово плащане по договор за предоставяне на безвъзмездна финансова помощ № BG05FMOP001-03.002-0154-C01, ведно с допълнително споразумение № 1  за проект „Топъл обяд за хората в нужда от Община Бургас”, сключен между Община Бургас и Агенция за социално подпомагане чрез Дирекция „Международно сътрудничество, програми и европейска интеграция“.
2. Възлага на кмета на Община Бургас да подготви необходимите документи за искане на авансово плащане по договор № BG05FMOP001-03.002-0154-C01, ведно с допълнително споразумение № 1 към него и да ги представи пред Управляващия орган.

Приложения:
1. Образец на запис на заповед, утвърден от Агенция за социално подпомагане чрез Дирекция „Международно сътрудничество, програми и европейска интеграция“;
2. Копие на Договор № BG05FMOP001-03.002-0154-С01 “Топъл обяд за хората в нужда от Община Бургас“, ведно с допълнително споразумение № 1 към него, по процедура за директно предоставяне на безвъзмездна финансова помощ по операция тип 3: „Осигуряване на топъл обяд 2016 - 2019“.




С Уважение,

ДИМИТЪР НИКОЛОВ
Кмет на Община Бургас














Съгласували:

КРАСИМИР СТОЙЧЕВ
Заместник-кмет ФБИ

Златина Георгиева
Директор на дирекция ПНО

Златина Караиванова
Директор на дирекция БФ

Тодор Вълчев, Старши юрисконсулт в дирекция СДЗС

